Võtšegda
Võtšegda (vene Вычегда, komi Эжва) on jõgi Euroopas Venemaa põhjaosas. Algab Timaani kõrgustikult. Sealt laskunud, lookleb laias orus valdavalt läände. Suubub Kotlase linna juures paremalt Dvinasse. Jõe pikkus on 1130 km, millest umbes 800 km on laevatatav. Valgla pindala on 121 000 km². Jõe ääres asuvad Kortkeros, Sõktõvkar, Žešart, Solvõtšegodsk, Korjažma, Urdoma ja Kotlas.